# Alois Negrelli

Alois Negrelli (també Louis Negrelli), des de 1850 amb el títol nobiliari de cavaller Negrelli von Moldelbe (nascut 23 de gener 1799 a Fiera di Primiero, prop de Trento, Tirol; mort l'1 d'octubre de 1858 a Viena) era un enginyer de l'Imperi Austrohongarès.
Negrelli va construir carreteres, ponts i ferrocarrils, així com unes esglésies a Àustria, Itàlia i Suïssa. A Suïssa va ser director de projecte del primer ferrocarril del país, l'Schweizerische Nordbahn de Zúric cap a Baden a Aargau.
També va participar en el mesurament i els planols per al canal de Suez des de 1836 i era membre de la Société d'Études du Canal de Suez des de 1846. El 1855 Ferdinand de Lesseps el va convidar a participar en la Commission Internationale pour le percement de l'isthme de Suez (Comissió internacional per a l'obertura de l'istme de Suez).
Va morir abans la fi de l'obra del canal i de Lesseps van continuar l'obra. A la cerimònia d'inauguració de Lesseps va guardar tot l'honor per a si mateix i no va ni mencionar la contribució de Negrelli, el que va ser l'inici de querelles sobre l'autoria dels planols amb els hereus de l'enginyer. Com molts documents van desaparèixer, ja no és possible determinar quin va ser el seu paper exacte en la construcció del canal.
Tot i això, a mitjan segle xix va ser considerat com un dels enginyers ferroviaris prominents de l'època. A la seva tomba monumental al Cementiri Central de Viena es pot llegir l'epitafi: «Aqui jau Alois Negrelli […] El món li deu la construcció del Canal de Suez».

## Obres destacades

* Pont Gschwendtobel a Lingenau (1830)
* Pont Münsterbrücke a Zúric (1836–1838)
* Pont Negrelli a Praga

## Referències

* ↑ Pauser, A.; Pauser, M. «Alois Negrelli, Ritter von Moldelbe; ein Pionier des Verkehrswegebaus zu Beginn der Industrialisierung». A: Jahrbuch 1999 der VDI-Gesellschaft Bautechnik, p. 319.
* ↑ von Wurzbach, Constantin. «Negrelli von Moldelbe, Alois Ritter von». A: Biographisches Lexikon des Kaiserthums Oesterreich (en alemany). 20. Kaiserlich-königliche Hof- und Staatsdruckerei, 1869, p. 123–129.
* ↑ Foetterle, Franz. Bericht über die Durchstechung der Landenge von Suez an die K.K. Geographische Gesellschaft (en alemany). 1857. Viena: Auer, 1 de gener de 1857, p. 2, 9, 10, 12 i 13.
* ↑ «Historique des opérations de la brigade française». A: Travaux de la Brigade française - Rapport de l'ingénieur. Société d'Études de l'Isthme de Suez.
* ↑ de Lesseps, Ferdinand. Percement de l'isthme de Suez: rapport et projet de la commission internationale (en francès). Sèrie 3. París: Henri Pion, 1856, p. 2.
* ↑ Negrelli-Moldelbe, 1942.
* 1 2 Vischer, Daniel. «Negrelli Ritter von Moldelbe, Alois (auch Luigi)». A: Deutsche Biographie (en alemany). XIX. en línia, 1999, p. 34 ss..
* ↑ Text complet en alemany: «Hier ruht in Gott / Alois Negrelli / Ritter von Moldelbe / 23-I-1799—1X-1858 / Ihm verdankt die Welt / die Schaffung des / Suez-Kanales»

## Bibliografia

* Negrelli-Moldelbe, Nikolaus. Die Lüge von Suez: Der Lebenskampf des deutschen Ingenieurs Alois von Negrelli (en alemany). Darmstadt/Berlín: Vorwerk-Verlag, febrer de 1942, p. 270. (La mentida de Suez: la lluita de sa vida de l'enginyer alemany Alois von Negrelli)